**เกาะอาวาจิ** (ญี่ปุ่น: 淡路島; โรมาจิ: *Awaji-shima*) เป็นเกาะในจังหวัดเฮียวโงะ ประเทศญี่ปุ่น ทางทิศตะวันออกของทะเลเซโตะใน อยู่ระหว่างเกาะฮนชูและเกาะชิโกกุ มีขนาดพื้นที่ทั้งสิ้น 592.17 ตารางกิโลเมตร ถือเป็นเกาะที่ใหญ่ที่สุดในทะเลเซโตะใน

"อาวาจิ" มีความหมายว่า "เส้นทางสู่อาวะ" หรือชื่อมณฑลเก่าบนเกาะชิโกกุ ซึ่งปัจจุบันเป็นส่วนหนึ่งของจังหวัดโทกูชิมะ

ภูมิศาสตร์
----------

แผนที่เกาะอาวาจิ
เกาะอาวาจิแบ่งแยกกับเกาะฮนชูด้วยช่องแคบอากาชิ และแบ่งแยกกับเกาะชิโกกุด้วยช่องแคบนารูโตะ โดยมีสะพานอากาชิไคเกียวเชื่อมระหว่างโคเบะกับเกาะอาวาจิ ก่อสร้างแล้วเสร็จเมื่อวันที่ 5 เมษายน ค.ศ. 1998 จัดเป็นสะพานแขวนที่ยาวที่สุดอันดับ 2 ของโลก และทางด่วนที่เชื่อมต่อกับสะพานก็กลายเป็นเส้นทางการคมนาคมทางบกหลักระหว่างเกาะฮนชูกับเกาะชิโกกุ บริเวณช่องแคบนารูโตะเป็นแหล่งที่มีน้ำวนจำนวนมากและมีชื่อเสียง

รอยเลื่อนโนจิมะที่เกาะอาวาจิเป็นสาเหตุให้เกิดเหตุการณ์แผ่นดินไหวครั้งใหญ่เมื่อปี ค.ศ. 1995 ความเสียหายบางส่วนจากรอยเลื่อนถูกเก็บรักษาไว้และจัดแสดงไว้ในพิพิธภัณฑ์ เกาะอาวาจิยังเป็นศูนย์กลางแผ่นดินไหวอีกครั้งในปี พ.ศ. 2556

ประวัติศาสตร์
-------------

จากตำนานในลัทธิชินโต อาวาจิเป็นเกาะแรกในหมู่เกาะโอยาชิมะที่เกิดจากสองเทพคามินามว่าอิซานางิและอิซานามิ อาวาจิมีสถานะเป็นมณฑลในระหว่างคริสต์ศตวรรษที่ 7 ถึง 19 เป็นส่วนหนึ่งของภูมิภาคนังไกโด ปัจจุบัน ประกอบด้วยเทศบาลนครสามแห่ง คือ อาวาจิ ซูโมโตะ และมินามิอาวาจิ

ในเขตเทศบาลนครมินามิอาวาจิทางตอนใต้ของเกาะอาวาจิ มีโรงละครหุ่นอาวาจินิงเงียวโจรุริอายุกว่า 500 ปีจัดแสดงอยู่ที่โรงละครนิงเงียวโจรูริ (人形浄瑠璃館) หุ่นละครอาวาจินับว่าเป็นละครดั้งเดิมที่ได้รับความนิยม แต่จุดเริ่มต้นนั้นมาจากพิธีกรรมทางศาสนา นอกจากนี้ ยังมีสถานที่ท่องเที่ยวที่สำคัญอื่นๆของเกาะอาวาจิ ได้แก่ วัดฮมปูกุ (本福寺) และอาวาจิ ยูเมบูไต

ในปี ค.ศ. 1995 เกิดเหตุการณ์แผ่นดินไหวที่โคเบะ คร่าชีวิตผู้คนไปกว่า 5,502 คน และศูนย์กลางแผ่นดินไหวครั้งนั้นอยู่ที่เกาะอาวาจิ[]

เทศบาล
------

มีเทศบาลที่อยู่เกาะอาวาจิถึง 3 แห่ง คือ: อาวาจิ ซูโมโตะ และมินามิอาวาจิ ทั้งหมดอยู่ในจังหวัดเฮียวโงะ

* เทศบาลนครอาวาจิ บนเกาะอาวาจิเทศบาลนครอาวาจิ บนเกาะอาวาจิ
* เทศบาลนครซูโมโตะ บนเกาะอาวาจิเทศบาลนครซูโมโตะ บนเกาะอาวาจิ
* เทศบาลนครมินามิอาวาจิ บนเกาะอาวาจิเทศบาลนครมินามิอาวาจิ บนเกาะอาวาจิ

คลังภาพ
-------

* ปราสาทซูโมโตะปราสาทซูโมโตะ
* น้ำวนช่องแคบนารูโตะน้ำวนช่องแคบนารูโตะ
* โรงแรมเวสเทิร์น เกาะอาวาจิโรงแรมเวสเทิร์น เกาะอาวาจิ
* อุทยานแห่งชาติอากาชิไคเกียวอุทยานแห่งชาติอากาชิไคเกียว
* สะพานอากาชิไคเกียวสะพานอากาชิไคเกียว

อ้างอิง
-------

1. ↑  本州の島面積 เก็บถาวร 2008-12-29 ที่ เวย์แบ็กแมชชีน (*Honshū no Shima Menseki*) (Retrieved on July 4, 2009)
2. ↑  Martin Bermudez. "Geophysical and Seismic Analysis: Of Two Architectural Wonders". Geolabs-Hawaii Hillside Design Laboratory at the University of Hawaii School of Architecture. คลังข้อมูลเก่าเก็บจากแหล่งเดิมเมื่อ 2008-05-28. สืบค้นเมื่อ 2008-03-23.
3. ↑  James D. Cooper (July–August 1998). "World's Longest Suspension Bridge Opens in Japan". U.S. Department of Transportation. เก็บจากแหล่งเดิมเมื่อ 6 April 2008. สืบค้นเมื่อ 2008-03-22.
4. ↑  Genji Shibukawa. "Japanese Creation Myth". *Tales from the Kojiki*. Harcourt Brace Custom Publishing. เก็บจากแหล่งเดิมเมื่อ 15 April 2008. สืบค้นเมื่อ 2008-03-22.
5. ↑  Hiroko Yamamoto. "Awaji Ningyo Joruri". Asia-Pacific Database. เก็บจากแหล่งเดิมเมื่อ 6 April 2008. สืบค้นเมื่อ 2008-03-22.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เกาะอาวาจิ**

วิกิซอร์ซ มีบทความจากสารานุกรมบริตานิกา ฉบับ ค.ศ. 1911 เกี่ยวกับ ***Awaji***


วิกิท่องเที่ยว มีคำแนะนำการท่องเที่ยวสำหรับ ***เกาะอาวาจิ***

* (ในภาษาญี่ปุ่น) เกาะอาวาจิจากเว็บไซต์จังหวัดเฮียวโงะ
* (ในภาษาญี่ปุ่น) สมาคมการท่องเที่ยวอาวาจิ
* (ในภาษาญี่ปุ่น) Awaji Island Portal

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* ญี่ปุ่น

 |